Lara Álvarez

Lara Álvarez González (Gijón, Asturiasko Printzerria, 1986ko maiatzaren 29a) Espainiako telebistako kazetari eta aurkezlea da.

 Biografia 
Gijóngo Inmaculada ikastetxean ikasi zuen eta Villanueva Unibertsitate Zentroan lizentziatu zen kazetaritzan. Unibertsitate Zentroko irakasleetako batek, Nieves Herrerok, 19 urte zituenean, Telemadrid-eko Hoy por ti saioko laguntzailea izateko lehen aukera eman zion. 2006an, kazetari eta kirol-aurkezle hasi aurretik, MTVrako Tiempo BBDOren publizitate-kanpaina batean hartu zuen parte «Amo a Laura  —pero esperaré hasta el matrimonio—» izeneko kantan, Los Happiness izeneko fikziozko musika-taldeak interpretatutako ezkontza-aurreko kastitatearen parodia. 

 Kazetari ibilbidea 
TeleAsturiasko Ahorro y finanzas saioaren aurkezlea izan zen, eta 2010ean Animax kanaleko Animax Comandos saioko erreportaria izan zen.

2010ean, Enrique Marqués eta Juan Antonio Villanuevarekin batera, Marca TVko  Marca gol saiorako taldearekin eta kate bereko Tiramillas uneko kirol  saioak bateratu zituen. Urte horretako abenduaren 21ean La Sexta Deportes taldean sartu zen, eta bertan aurkezle eta erreportari lanak egin zituen. Hil bereko 31n Marca TVren urte amaierako kanpaiak eman zituen kateko Felipe del Campo zuzendariarekin batera.

2011ko uztailaren 11n jakinarazi zen Cuatroren fitxaketa. Han, Qué quieres que diga erreportaje-saiorako kirol-informazioaren arduraduna izan zen, España Directo saiaren egokitzapena. Baina ikusle-porrota izan zuenez, estreinatu eta aste gutxira erretiratu zen. Urte bereko irailetik 2012ko otsailera, Deportes Cuatro-ko gaueko edizioa aurkeztu zuen. Saio hori utzi eta MotoGP-ko emankizun-talde berrian hasi zen.

2013ko otsailaren 26an, Mediaset Españak iragarri zuen bertan behera utziko zituela hurrengo denboraldiko MotoGP-ko lasterketak. Urte bereko abuztuaren 22an, La Sexta katearekin fitxatu zuen Jugones izeneko kirol-informazioko programaren bigarren denboraldia aurkezteko, harik eta 2014ko martxoaren 4an proiektu berriei ekiteko, saio hori bertan behera uzten zuela jakinarazi zuen arte. Hil beraren amaieran kate bereko En el aire saioan hasi zen  laguntzaile.

Florentino Fernándezek eta Dani Martínezek Cuatron aurkeztutako Dani & Flo saioan hasi zen laguntzaile. Urte bereko abuztuan jakinarazi zen aurkezle berria izango zela saioan. 2019an Joaquín Pratekin batera Juegos sin fronteras nazioarteko lehiaketaren aurkezle izango zela iragarri zen. Saio hori Telecincon emititu zen 2020an. Urte horretan bertan aurkeztu zuen La casa fuerte lehiaketaren bigarren edizioa, saio horixe ere Telecincon izan zen. 2022ko irailean, Pesadilla en El Paraíso saioko galak aurkezten hasi zen Telecincon.

2015eko irailetik aurrera, Gran Hermano saioaren Límite 48 horas aurkeztu zuen Guadalix de la Sierrako etxe barrutik. 2016. urtearen hasieran jakinarazi zen Superviventeen aurkezle gisa errepikatuko zuela, eta urte bereko irailean itzuli zen Gran Hermano saioaren 17. denboraldiko Límite 48 horas saioko aurkezle. 2016ko azaroaren hasieran baieztatu zen Madrilgo Puerta del Soletik Mediaset Españarako urte-amaierako kanpaiak aurkeztuko zituela Carlos Soberarekin batera.

2014ko abuztuaren amaieran jakinarazi zen Antena 3en  goizeko Espejo público saioan aurkezle hasi zela. Urte bereko irailaren 23an jakinarazi zen M80ko Radio80 y la madre Mediaset Espaiña taldera itzuliko zela. Handik hilabetera, 2015eko urtarrilean, Todo va bien saioan hasi zen Edurne abeslariaren ordezko, eta martxoaren 11n, berriz, Telecinco kateko Supervivientes saioaren uhartetik aurkezle jardungo zuela. Lara biziraupen-lehiaketa horretako hurrengo sei edizioetan izan zen aurkezle.

2021ean, Beatriz Luengorekin eta Yotuel Romerorekin batera, Mediaset Españan 2020ko Eurokoparako debuta egin zuen musikan «Juntos somos más» abestiarekin.

2023an, Telecincoren erreleboan Mediaset Españak Antena 3erako erositako Me resbala saioaren aurkezle hasi zen. 

2024an, Telecincon lan egin zuen, ¡Más Que Baile! saio arrakastatsuaren hamargarren edizioan.

 Ibilbidea 

 Telebista 
UrteaIzenburuaKateaOharrak2006Hoy por tiTelemadridErredaktorea eta laguntzailea2009Ahorro y finanzasTeleAsturiasAurkezlea2010Marca golMarca TVAurkezleaAnimax ComandosAnimaxErredaktorea 2010 - 2011La Sexta DeportesLa SextaAurkezleaTiramillasMarca TVAurkezlea2011Qué quieres que te digaCuatroLaguntzailea2011 - 2012Deportes CuatroCuatroAurkezlea2012 - 2013Mundial MotoGPTelecincoAurkezlea2013 - 2014JugonesLa SextaAurkezlea2014Espejo públicoAntena 3LaguntzaileaEn el aireLa SextaLaguntzaileaIlustres IgnorantesMovistar+Gonbidatua2015Todo va bienCuatroAurkezlea2015 - 2022SupervivientesTelecincoAurkezlea2015 - 2016Gran HermanoTelecincoAurkezlea2016 - 2017Campanadas de fin de añoTelecincoAurkezlea2016 - 2019Gran Hermano VIPTelecincoAurkezlea2017Mi casa es la tuyaTelecincoGonbidatua2017 - 2018Dani&FloCuatroAurkezlea2018Planeta CallejaCuatroGonbidatua2018 - 2019Campanadas de fin de añoTelecincoAurkezlea2020Juegos sin fronterasTelecincoAurkezlea La Casa FuerteTelecincoAurkezlea2021Secret Story: La Casa de los SecretosTelecincoAurkezlea2021 - 2022Galas de Nochebuena y NocheviejaTelecincoAurkezlea2022Idol KidsTelecincoAurkezleaPesadilla en El ParaísoTelecincoAurkezlea2023 - presenteMe resbalaTelecincoAurkezlea2024 - PROXIMO¡Más Que Baile!TelecincoAurkezlea

 Diskografia 

 «Amo a Laura» (2006), Los Happiness-ekin, MTV Españarako Tiempo BBDO publizitate-kanpainarako
 «Juntos somos más» (2021), Beatriz Luengo eta Yotuel Romerorekin batera, Mediaset Españako Eurocopa 2020rako himnoa.

 Sariak eta izendapenak 

 Espainiako Zientzia eta Arte Akademiaren sariak 

UrteaKategoriaLanaEmaitza2018Entretenimendu-aurkezle onenaSupervivientes 2018Izendatua

 Cosmopolitan sariak 

UrteaKategoriaLanaEmaitza2017TV Star SariaDani&amp; Flo eta Lara ÁlvarezIrabazlea   

 Erreferentziak 

 Kanpo estekak 

Kategoria:Asturiarrak
Kategoria:Emakume kazetariak
Kategoria:Espainiako kazetariak
Kategoria:Emakume aurkezleak
Kategoria:Espainiako telebista aurkezleak